Mera naam hai Barry Allen,
aur main dunya ka sab se taiz raftaar insaan hoon.
Dunya ke liye main aik maamooli forensic scientist hun
lekin chhup ke, apne S.T.A.R. Labs waale doston ki madad se,
main jurm se larta hun aur apne jaise doosre meta-humans ko dhoondta hoon
Maine us aadmi ko dhoond liya jisne meri maa ka qatal kiya tha
lekin yeh karne mein mainay hamari dunya ko naye khatre mein daal diya
aur aik main hi hoon itna taiz jo unko rok sakta hai.
Main hoon Flash.
Abb tak The Flash mein...
Iris ki maa zinda hai.
Aur tumhein laga tum mujhe paise de ker
Apni hee beti se door bhej do gay
Pichhli dafa toh tum muft mein chale gaye thay.
Jab tum ne singularity banayai thi,
tum ne ek surang bhi khol di thi...
jis se do duniyaaein jurrti theen
Tumhain lagta hai woh bas inn larkon ko mere qatal ke liye la raha hai?
Zoom ko mujhe tabaah kernay ka junoon hai.
Ab woh tumhain tabaah karna chaahta hai.
Mujhe idraak honay laga hai... bhayaanak cheezon ka
Hamein milaana hoga, androoni
aur baahiri event horizon ko, usski aankh mein alag ker ke
Nahin!
Ronnie mujhe bachaane ke chakkar mein marr gaya, aur mujhe bohat afsos hai
Nahin, nahin, nahin, peechay aao idher!
Professor Stein, aap mujhe sunn sakte hain?
Sab ko lagta hai ke
Woh jaante hain unki zindagi kaisi hogi,
lekin koi yeh nahi sochta ke zindagi apne iraade khud banaati hai,
chaahe aapko acha lagay ya bura.
Aur aap koi ek cheez chunn sakte hain:
Ya toh zindagi aur uske iraadon ke saath aagay barhein
ya uske khilaaf jaaen aur peechay reh jaaen
Yaar! Main jaanta tha tum ker lo gay
Kya touchdown tha! Game jita diya tum ne!
Arey nahi yaar, hum sub ki mehnat ne jitaaya hai
Cheerleaders toh yeh nahi keh rahi theen
Acha? Waaqayi? Theek hai
Jefferson, bohat achay.
Hey, shukriya, coach.
Sirf maine nahi dekha tumhara behtareen khel.
Bohat saare scouts aaye thay aaj,
aur uss touchdown ke baad toh,
sub ne apne phone nikaal liye.
Tumhein apni pasand ke colleges mein daakhla milega, beta
Aapko waaqayi aisa lagta hai?
Mujhe yaqeen hai.
Ghar jaa ker apni ammi ke saath khushi manao.
Sab, bhaago!
Hey, hey, chalo, main tumhaare sath hoon!
Hamein tunnel mein ghussna hai!
Pakar ke rakho!
Phisal raha hai.
Chalo chalo chalo chalo chalo.
Cisco, hum usay kho rahe hain!
Pakar liya!
Oh, meray khuda. Khuda ka shukar hai.
Uski haalat bigarr rahi hai.
Dekho mjhse jo hosaka maine kiya, Dr. Well ke stabilizer ko
dobara banaane ke liye taake reaction halka hosake,
lekin mujhe yeh nahi pata ke usski power source kya thi.
Sub se acha wala unki wheelchair se mila.
Aur woh kab takk chalega?
Yehi masla hai ke hum uski zyadatar taaqat pehlay hee istemal ker chukay thay
meta ki taaqat ko halka kernay ke liye
Weather Wizard and company ke saath apne safar ke dauraan.
Zyada se zyada humaare paas kuch din hain.
Aur unhein bistar mein rehna parega?
Haan aur jab woh uthein gay,
Mai stabilizer ko iss mein muntaqil keroon ga,
unhain aik charri doon ga taake woh chal sakein.
Humein inhein bachaane ka koi tareeqa nikaalna hoga.
Shayad mujhe tareeqa pata hai.
Jab Particle Accelerator phata tha,
Jo maada Professor Stein se ja mila tha
Firestorm matrix mein mil gaya
aur unke jismaani molecular proccesses ko tabdeel ker diya.
Unn intehaayi reactive molecules ko stabilize honay ke liye
kisi cheez ke saath bond kernay ki zaroorat hai.
Iss tarhan Ronnie aata hai
Aur issi tarhan Ronnie abb
Professor Stein ka hissa nahi raha...
Unn molecules ke pass bond kernay ke liye kuch nahi raha
Aur jitna arsa woh aise guzaarein gay,
utni unki haalat bigray gi.
Acha oh kya karain ab?
Humein koi doosra umeedwaar dhoondna hoga.
Acha, woh kaise kerain gay?
Umeedwaar dhoondnay ke liye aik nayi Tinder application banaayen gay kya?
Kyunke yaqeenan Stein ke saath mil ker ke phatnay mein
koi khaas dilchaspi nahi lega
Matlab agar koi mil bhi gaya
toh Stein apni marzi se kisi ke bhi saath merge nahi ker sakta
Haan, lekin maine kuch tehqeeq ki hai,
aur dou mumkina umeedwaar mil gaye hain
jo shayad uski zaroorat ke mutaabiq hon
dono dark matter se mutaasir huway thay,
aur dono hospital mein admit huway thay
gene rearrangement mutation ki alaamaat dikha rahe thay.
Aur unn dono ka blood group Professor Stein and Ronnie se milta hai.
Theek hai.
Matlab yeh aza ki atya se barh ker hai.
Hamein tissue typing se ziada kuch kerna hoga
pata kernay ke liye ke unke jism ek doosray ke liye munasib hain ya nahi.
Agar main dono umeedwaaron ke genetic locus ko alag ker sakoon
aur Professor Stein ki mutation ke saath mila kar dekhoon,
toh shayad unka sahi jorh mil jaaey aur unki jaan bach sake.
Woh kaise karo gay?
Dono mumkina umeedwaaron ke khoon ke sample.
Tum ne toh kuch zyada hee taizi dekha di.
Maine shaayad ijaazat maangna wali baat chordi thi.
Dekhtay hain jorh milta hai ke nahin.
Uss tasveer mein tum dou saal ki thi.
Tum nurse se naraz thay kyunke uss ne tumhein teekay lagaaye thay.
Tum kehti ja rahi thi ke uss ne tumhein nocha hai
Toh hum tumhein khush kernay ke liye park le gaye,
tumhein tumahri pehli ice cream khilaayi,
jo ke aik ghalti thi kyunke aglay pooray mahinay humein
"Mint-choplat chip, mint-choplat chip" sunna para
Wahan se junoon shuru huwa
Tumhein yeh kernay ki zaroorat nahi hai.
Agar kal tumhara ammi se milnay ka dil nahin kar raha toh main samjh sakta hoon.
Nahin, theek hai. Main milna chaahti hoon
Milnay ki zaroorat hai mujhe
Sub theek hoga
Meri bahadur beti
Aap per gayi hoon.
Bohat sara pyar.
Uss se bhi zyada.
Barry?
Hey, main tumhain hi dhoond rahi thi.
Main phone karti par meray paas tumhara number nahin hai
Oh, haan...
Nahin, nahin, mujhe bus yeh dikhana tha.
Yeh abhi abhi baraamad huway hain
Eastwood Avenue ki ek gali mein.
Yeh kya hain, daant?
Shark ke daant.
Aur mere paas gawaah hai jiska kehna hai
ke usne shark ko zameen per chaltay huway dekha.
- Insan-shark? - Haan!
Yeh toh kisi buri waali sci-fi movie ka naam lag raha hai.
Ya phir bohat hee achi waali?
Haha, bilkul.
Tum sach keh rahi ho? Matlab, tumhain waaqi lagta hai ke...
Haan matlab pata hai ajeeb lagega sunnay mein...
lekin abb kuch namumkin nahi lagta
meta-humans jo aagaye hain, haina?
Aur mujhe laga tha hamein maza aayega
Dobara se ek case per saath kaam ker ke
Haan, matlab, mai waaqayi...
Mujhe tumhare saath kisi bhi cheez per kaam ker ke maza aaye
Um, lekin bas,
meri meta-humans mein khaas dilchaspi nahi hai
Oh, okay, haan theek hai, mai sanbhaal loonga
Nahi, tum... dekho, ager hum sirf...
Mai test ker ke dekhta hoon daant aaye kahan se hain.
Zabardast.
- Theek hai. - Shukriya.
Haan, zaroor.
Detective Spivot.
Detective.
Aapka insaan-shark case kaisa chal raha hai?
Acha hai, main bas jaane lagi thi
ilaaqa chhaan'ne ke liye, taake aur kuch suboot mil jaaye
aur Barry mere liye tests kernay ko raazi hogaya hai
Waaqi?
Matlab, taraqqi. Shukriya
Ager mujhe asliyat pata nahi hoti,
toh mai kehta ke tum mere partner per line maar rahe ho.
Kya, Patty? Nahi, main...
Kya baat ker rahe ho?
Main nahin maar raha...
Tumhare aur Iris aur mere saathiyon ke saath masla kya hai?
Hey, waise Iris ke kya haal hain?
Eh, kaafi ghabraayi huwi hai
itnay saal baad apni maa se milnay ke baare mein.
Haan.
Hey, mujhe jana hai.
Cisco ke pass. Professor Stein ke baare mein hai.
Acha jao. Main sambhaal loonga.
Theek hai, shukriya.
Maan'na parega, kabhi nahi socha tha
ke Sphinx ki teen taangon waali kahaawat
mujh per itni sahi baithay gi,
lekin agar yeh aala meri madad kerta rehta hai,
toh main khushi se ehsaan manoonga.
Umeed hai ke tumhein zyada waqt tak iski zaroorat nahin paregi.
Khoon ke sample mein koi ghutliyaan nahi thi,
aur dono ki cross-matching ka nateeja negative aaya,
aur lagta hai ke jo dark matter
Particle Accelerator ke phatnay se bana tha
uss ne unki genes ko bhi aapki tarhan mutate kiya hai
mujhe lagta hai woh dono mumkina match hain.
Toh hum kis ko chunein?
Meri pehli pasand hai Henry Hewitt.
Uss ne Hudson University se graduate kiya hai
Applied Physics aur Bioengineering mein double majors bhi hai.
Hudson ka larka, mujhe abhi se pasand hai.
Abb iss Jefferson Jackson ka kya kerain?
High school quarterback, 4.0 student.
Jismaani khaasiyatein toh hain uss mein.
Aur Hewitt se zyada iske khoon ki saakht match hoti dikhaayi de rahi hai
Iss hisaab se yeh zyada behtar nahin rahega?
Kitaab mein, haan shayad, lekin Hewitt ek scientist hai.
Woh apni zindagi ke saath kuch kerna chaahta hai
Mujhe lagta hai woh aisa kuch ker ke dekhna chaahe ga
Kisi faislay per pohanchnay se pehlay hamein uss se mil lena chahye
Acha khayal hai
Dekhti hoon agar Hewitt ko yahan la sakte hain
Theek hai, utni dair mein main Jefferson Jackson se mil aaun.
Aur main kuch aur dhoondnay ki koshish karta hoon
tumhein stable rakhne ke liye
Tumhein yaqeen hai yeh sahi jagah hai?
Haan. Jefferson mechanic hai.
Yaani uski takneeki dilchaspi hosakti hai.
Yeh toh acha hai.
Allergiyon ka shikar asaani se hojaata hai.
Yeh toh bilkul achi baat nahi,
oopar se uska mauseeqi mein zaaiqa bhi kuch khaas nahin.
Phir tumhain kya Celine Dion la kar doon?
"Titanic" ka gaana hai mere pass rakha huwa.
Nahi, shukriya.
Jefferson Jackson, haina?
Loag mujhe Jax bulaate hain.
Ooh, waah.
Mera naam Barry Allen jai, aur yeh hai Martin Stein.
Hum Department of Safety se hain.
Jo ke choti si or nayi agency hai.
Itni nayi ke abb tak hamari website bhi nahi bani
Hamaare licenses dekhna chaaho gay?
Mera matlab, hamari saari cheezain poori hain.
Nahin aisa kuch nahin.
Hum maaloomaat jama kar rahe hain unn logon ki jo mutaasir huway thay
dou saal pehlay Particle Accelerator ke dhamaake se.
Dekho yaar main pehlay hee kaafi waqt zaaya ker chuka hoon
uss fuzool cheez ke peechay
Abb agar tumhein gaari theek karaani hai toh batao, warna jao
Agar aap humaare saath wapis S.T.A.R. Labs aane ke baare mein sochein,
toh mujhe lagta hai hum aapki madad ker paayen gay.
Kaise?
Dekhain hum janate hain Particle Accelerator ne kya kiya tha...
Main tumhein bata chuka hoon, mujhe uss raat ka zikr kerna pasand nahin.
Kyun?
Kyunke uss din sab badal gaya.
Mujhe bohat zor ki lagi.
Aankh khuli toh hospital mein tha.
Tooti huwi taang aur phata huwa ACL liye.
Meri maa ki shakal ke taasuraat dekh kar,
main samajh gaya tha main kabhi professionally nahi khail paaun ga.
Sun ker bohat afsos huwa.
Haan, khair...
Mujhe kaam kerna hai abb.
Haan, um...
Yeh le lo, yeh...
humara number hai.
Iss baare mein sochna zaroor, acha?
Shukriya, yeh karnay ka Joseph.
Iris ka khayaal tha, mera nahin.
Hey, beta.
Hi, Abbu.
Iris...
... yeh Francine hai.
Hello.
Hi. Hello, Iris.
Coffee ya kuch laa doon?
Um, nahi, shukriya.
Ba baith jaate hain.
Yaqeen nahin aata tum kitni bari aur pyaari hogayi ho.
Aur sahaafi ban gayi ho? Mujhe tum pe fakhar hai.
Aap yahan kyun aayi hain?
20 saal baad. Kyun?
Main hamaare beech sab theek karna chaahti hoon.
Humein chor ke jaane ke liye maazrat ker ke shuruaat kerain?
Main bohat zyada sharminda hoon.
Tum bohat kuch nahi jaanti.
Zaroor aap ne bohat bur waqt dekha hoga,
aur main aapki nadaamat ki daad deti hoon ke
achanak meri zaroorat apni zindagi mein aapko iss waqt per pari,
lekin meray liye yeh waqt sahi nahin hai.
Iris...
Nahin, Abbu yeh theek hai.
Maine iss baare mein bohat socha,
aur maine acha nahin kiya iss baat ka ilzaam aap per thehra ke.
Tou main chaahti hoon aap mere munh se yeh sunein.
Mujhe tum se nafrat nahi, Francine.
Main tumhare liye acha chaahti hoon,
lekin hum ne 20 saal se zyada alag zindagiyan guzari hain
Toh abb bhi alag hee rehtay hain.
Maine hamesha socha
meri qismat mein bari cheezain hain.
Aur loag bhi, zaahir hai.
Jab sub kuch hojaayega na,
tumhari urhnay ki salaahiyat koi bari cheez nahin hogi.
Insaan ne bilaakhir apna aatmi daur tak pohanchne ka waada pora kar liya.
Caitlin, kya chal raha hai?
Hi, acha huwa wapis aagaye. Yeh hain Dr. Henry Hewitt.
Yeh hain Barry Allen aur Professor Martin Stein.
Kya haal hain?
Tum yaqeenan Martin Stein ho.
Maine Hudson mein aapke saare paper parhay hain,
Khaas tor per transmutation wala. Zabardast tha.
- Aap bilkul kamaal ke hain. - Arey nahi.
Mujhe lagta hai aap meri kuch ziada hee tareef ker rahe hain.
- Main aapke josh ki qadar karta hoon. - Kamaal ka hain na?
Iski anaa Texas sheher jitni bari hai,
lekin haan, theek thaak hee hai.
Toh, Jefferson Jackson kahan hai?
Hamein thora aur waqt chahye.
Hamaare pass aur waqt nahi hai.
Mujhe doosri power source nahin mil rahi
unke cane ke liye aur woh khatam hoti ja rahi hai.
Theek hai phir merge ker dete hain. Hewitt raazi hai.
Kya matlab? Tum ne usay Firestorm Matrix ki tafseelaat bata deen?
Bilkul, Firestorm banna ek bohat bari tabdeeli hai.
Ussay pata hona chaahye woh kis cheez mein parh raha hai.
Ager mujhe sahi se yaad hai toh, vector, variance, hypotenuse...
Proton, neutron, jiye H.U.!
Aw, dekho zara, kitna cute hai.
Lagta hai abb hamaare pass 2 Professor Steins hojaaen gay.
Aisa ho sakta hai.
Haan.
Okay.
Jab main tumhaare seenay per yeh splicer rakhoon ga
tumhain tawanaai ka zor mehsoos hoga.
Kyunke ek molecular primer tumhaare jism mein ja raha hai.
Phir tum Professor Stein ko haath lagao gay, aur...
baaqi ka kaam Firestorm Matrix keray ga.
Kaafi asaan lagta hai.
Tayyar ho?
Mujhe acha laga tohfa, shukriya beta.
Acha
Dobara koshish karo.
Yeh ghair mutawaqqa hai.
Kuch na kuch tou hona chahye tha na?
Yeh kaam kyun nahi ker raha?
Pata nahin.
Uh, woh,
lagta hai tum dono ek doosray ke liye munasib nahi ho.
Mai bas...
Toh yeh sab bekaar gaya?
Yaqeen jaano, mujhse zyada maayoos koi nahin hai iss waqt
Itnay yaqeen se mat kaho yeh baat.
Agli baar,
kisi ki umeedein barhaane se pehlay poori tayyari ker lena
show-and-tell ko aglay Tuesday tak barha do,
kal mujhe yaad dilana ke Richard ko shareholder
waali meeting ke liye phone karna hai
Aur Doctor Snow ki jagah kaun aayega woh kab pata chalega?
Itlaaqi science.
Ruko!
Hilna mat!
Harrison?
Detective West, aane ka shukriya.
Doctor McGee, yeh mera naya saathi hai,
Detective Spivot.
Aap se mil ker acha laga.
Detective Thawne ki wafaat ka sunn ker dukh huwa.
Apni beti se bhi meri taraf se afsos ker dijiye ga.
Shukriya.
Aap ne phone pe zikar kiya tha yeh aik naazuk maamla tha.
Bilkul, aur maine seedha tumhein bulaya
kyunke pehlay bhi tumhaari raaye daad ke qaabil rahi hai.
Bilkul, kya aap bata sakti hain kya chori huwa hai?
Kya chori hua hai ki baat nahin hai, sawaal yeh hai ke kis ne chori kiya hai.
Jo shakhs sahoolat jagha mein kal raat ghuss aaya
woh Harrison Wells tha.
Harrison Wells marr chuka hai.
Mujhe yaad aata hai ke usski wafaat ki dauraan ke haalaat
kuch ghair faislakun se thay
Kya yeh mumkin hai ke woh mara na ho?
Bilkul bhi nahin.
Mai usay 20 saal se ooper se jaanta tha.
Main jaanti hoon maine kisay dekha tha
Sirf aik cheez jo intehayi munfarid thi woh yeh hai ke...
ke woh dobara chal raha hai.
Jaise maine pehlay kaha, mujhe tumhari raaye par bharosa hai.
Aapko is jagah ki poori sahoolat mayassar hai.
Phir se Bohat shukriya, Detective.
Pehlay aik shark-insan aur abb chalta hua murda.
Hamein Barry ko yahan bulaana hoga.
Hum Barry ko yeh sub nahi bata sakte.
Magar...kyun?
Kyunke uss ke pass pehlay hee bohat fikrain hain.
Aik beemaar dost jisay uski madad ki zaroorat hai,
aur Harrison Wells wohi hai jis ne usski maa ka qatl kiya tha.
Agar uss ne sun liya...
Kya woh theek hai?
Haan, lekin...
Ussay ya kisi aur ko kuch mat bataana, acha?
Acha.
Bas main jhoot bolnay mein itna achi nahin hoon.
Behtar hoga ager achay hojao, jald
Haan, bilkul.
Spivot, aagay barho.
Zaroor.
Aaj ke baad tum yahan nazar nahi aane chahiye ho,
aayi samajh?
Mujhe tum se dobara baat kerni hai.
Aur kis tarhan se samjhaun?
Iris aur mujhe tumhari zaroorat nahi hai.
Jao, please.
Ghar jao, apni zindagi jiyo.
Joe, kuch aur bhi hai.
Jab pehli baar tumhein dekha tha tabhi batana chaahti thi lekin...
Kya baat hai?
Kuch mahinay pehlay mai kamzor honay lagi thi.
Doctors ne kuch test kiye,
unhein samajh mein nahin aasaka.
Lekin aakhir kaar woh samajh gaye.
Bolay ke mujhe MacGregor's naami koi beemari hai.
Yeh shaayad bohat aam bemaari payi jaati hai saabqa nasha karnay walon mein
Bolay ke qismat achi hui toh iss saal ke aakhir tak zindagi rahegi.
Iss liye waapis aayi tum?
Mai bas chaahti hoon ke meri beti mujhe jaanay...
jo main aaj hoon, issay.
Main tumhare aane ke faislay per bohat khush hoon.
Mujhe laga S.T.A.R. Labs ko bandd hona para tha.
Woh abb nayi intezaamiya ke haath mein hai.
Whoa, yeh kis tarhan ki treadmill hai?
Cosmic.
Waah.
Chalo shuru karain.
Tumhaare paas aisi konsi "Billion Dollar Man" technology hai
jiss se mera ghutna theek hojaayega?
Asal mein, Jax, yeh tumhaare ghutnay ke baare mein nahin hai.
Kya baat ker rahe ho?
Jab Particle Accelerator phata tha,
tumhare saath aa ker jo energy wave mil gayi usay "Dark matter" kehtay hain
Aur uss se sirf tumhare ghutnay ko nuqsan nahi huwa.
Uss se... tumhaare jism ki saalmiyati saakht badal gayi.
Ruko zara, Grey.
Toh tum keh rahe ho ke main unn meta-humans mein se aik bann gaya hoon
jinke baare mein main khabron mein sunta rehta hoon?
Haan, mainay yehi kaha. Please, mujhe Professor bulao.
Hamein lagta hai tumharay andar qaabiliyat hai.
Kis qism ki qabiliyat?
Professor Stein waali,
tumhara jism fission and fusion per amal ker sakta hai.
Aur tumhari zyada energy ka acha istemaal ker ke
usay baray paimaane ke nuclear blasts mein tabdeel ker sakte hain.
Oopar se aap urh bhi sakte hain.
Toh aap keh rahay hain aap yeh sab kar sakte hain?
Sirf melaap ke dauraan
aur agar koi saathi bannay ko raazi ho, tou.
Melaap? Aap aur main?
Haan.
Nahin, yeh pagalpan hai.
Nahi, Jax, yeh tumhara mauqa hai
Apne saath hui ziaadti ko sahi kernay ka.
Haan, maazrat, tum ne ghalat banda pakar liya.
Mera iss sab se koi lena dena nahin.
Ek second ruko,
Hum tumhein superhero bannay ka mauqa de rahe hain,
aur tum itni jaldi na kar rahe ho?
Haan, mujhe dilchaspi nahin.
Agar woh hissa nahin lena chaahta...
Dekho, maine tumhaare test ke number dekhay, Jax.
Tumhaare grades tumhein college le jaane ke liye kaafi thay,
lekin tum nahi gaye, kyun?
Is tarha ke insan ho tum?
Ek mushkil aayi aur toot gaye?
Phir toh tum shayad waaqayi hamaare liye nahin ho.
Haan, shayad mai nahin hoon.
Jack...
Shayad aisa hona hee nahin tha.
Cait, mera matlab,
Professor Stein ko bachaane ke liye Jax hamara aakhri mauqa hosakta hai.
Uss ne superhero bannay se mana ker diya. Aisa kaun kerta hai?
Matlab jab mauqa tha tab mana nahin kiya.
Cisco, tum kertay?
Ghair mamoli taaqatain ko? Likh do mera naam yaar.
Dekho, hum Jax se uski ki poori zindagi tabdeel kernay ko keh rahe hain,
jo kuch uss ke pass hai woh sub qurbaan kernay ko.
Matlab, yeh koi chota mota faisla nahin hai.
Mujhe aik arsa laga tha
iss poori hero wali kahanio ko samajhne mai.
Bilkul,
issi liye toh hamein koi aisa chaahye jo yeh kerna chaahta ho.
Kahan chale?
Hewitt ko waapis laane. Dobara koshish kernay.
Insan ka DNA?
Haan, insan-shark toh bilkul nahin.
Bhairh-Shark bhi nahin, madam.
Mere liye test kernay ka shukriya.
Haan. Abb kya kernay ka iraada hai?
Pata nahin, shayad issay "aainda kabhi nahin" mein file ker doon
Mere pass waise bhi doosra case para hai.
Oh, meri kuch madad chahiye?
Nahin, nahin, nahin Detective ne kaha bilkul n-nahin.
Sab theek haina?
Haan, kyun?
Pata nahin,
tumhara bartaao kuch alag sa lag raha hai.
Nahin! Nahin.
Mai toh wahi purana P. Spivot hoon?
Hain... asal mein, mujhe jana hoga,
lekin yeh test kernay ka bohat bohat shukriya.
- Phir miltay hain. - Acha, mai...
Yo, Joe.
Hey.
Tum theek ho? Sub theek hai
Haan, nahin, main...
Bas bohat ajeeb sa din tha.
Haan?
Iris ki maa,
woh marnay waali hai.
Haan, aur main jaanta hoon Francine ko.
Woh jhoot nahin bol rahi.
Acha.
Iris jaanti hai?
Abhi nahin.
- Kya... - Kya tumhein kisi cheez ki zaroorat hai?
Uh, nahin, nahin. Mai bas, um...
Patty ne kaha tum nahi chaahte mein uss case per kaam keroon
jis per woh tumhare saath hai.
Nahin.
Main bas saboot dekh raha tha.
Bataun ga
Acha, theek hai.
Tumhare aur mere saathi ke beech mein chal kya raha hai waise?
Aray, mai...
Bar, tumhari nigaahein nahi hat'teen uss larki per se.
Tum pata nahi mere munh se kya sunna chaahte ho.
MAtlab woh bohat achi hai.
Pyaari aur mazaahiya hai
aur hamari kaafi cheezain milti julti hain, lekin...
"Lekin, um."
Pata nahi. Bas woh Iris nahi hai.
Sahi.
Dus saal ki umer se Iris ko jaante thay tum.
Hamesha se uss se mohabbat kertay ho
Matlab, tum dono abb dost ho,
lekin woh tumhara pehla pyaar thi.
Tum kisi aur ke liye bilkul waisa thori mehsoos ker sako gay,
Lekin iss ka yeh matlab toh nahi
ke tum kuch naya nahi ker sako.
Haan.
Aur achi khabar mein, Flash Day yaad hai,
sheher ka khaas tehvaar
Central City ke waahid superhero ki shaan mein?
Haan, bus kuch haftay...
Hewitt, tumhare pass woh nucleosome results hain?
Kal.
Kaha tha na mujhe aaj chaahye.
Aur main keh raha hoon kal mil jaaen gay.
Mujhe pata hai tum sochtay ho
ke tum yahan sub se siyaane ho, Hewitt,
lekin main tang aagaya hoon tmhari nakaamiyon se,
tumhaari chuttiyaan kernay se.
Ager tum ne zyada maslay kiye, tumhein faarigh ker doon ga.
Kya tum mujh se test le ker
apne kisi aur chamchay ko de do gay?
Board se meri shikayat kero gay?
Ya mujhe nikaal do gay?
Koshish ker ke dekh lo!
Abb niklo mere lab se!
Jisay "Achaanak tawanaai mein kharaabi" ka naam diya ja raha hai
woh kal raat Eikmeier Technologies pe phatt gaya.
Scientist Henry Hewitt ko tehqeeq ke liye dhoond rahe hain.
Hewitt ki ghair maamooli salaahiyatein trigger hogayi hongi
jab hum ne merger kernay ki koshish ki thi.
Yeh toh tabaahkun hosakta hai
Ager uski taaqatein zara bhi mere jaisi huein,
usay aik grounding mechanism chaahye hoga
uskay utaar charhao ko sambhaalnay ke liye. Werna...
Haan, woh qaabu se baahir hojaayega,
aur pehlay bhi woh kaafi tashaddud pasand raha hai,
usske police record ke hisaab se.
Police record?
Mujhe nahin mila koi police record.
Haan, zaahir hai, seal ker diya gaya tha,
lekin aapke bhai ne kya kamaal kiya...
Rukiye, bataata hoon.
Aik hamlay ka ilzaam, doosra ilzaam nuqsaan pohanchanay ka ilzaam,
adaalat ne ghussa qaabu karnay ki therapy ka hukm diya tha.
Itna acha insan lagta tha.
Ussay woh Hudson parhaaku wala gaana bhi aata tha.
Whoa, aap theek hain?
Lagta hai ke sirf Mr. Hewitt's ke istehkaam
ka sawaal nahin hai.
Mujhe lait jana chaahiye.
Haan, main aata hoon saath.
Shukriya
Professor Stein ki haalat bigar rahi hai.
Aur Hewitt aisa meri wajah se hua.
Aur abb Jefferson Jackson kabhi nahi lautay ga
kyunke maine ussay bura bhala keh diya.
Mujhe bas nahin laga ke uss ke paas woh hai jo hamein chaahye.
Yeh iss liye nahin hua ke tum ne uss per aitebar nahi kiya.
Kabhi kabhi, achay mawaqay hamaray saamnay hotay hain,
aur hum unhain nahin dekhtay kyun ke hum dekhna nahin chahtay.
Mujhay lagta hai humain khulay zehin se nayi cheezon ki daryaaft karni chahiye.
Woh marnay wali hain?
Bas kuch mahinay rehtay hain.
Mujhe nahin lagta mai usay dekhna chaahti hoo, Abbu.
Koi masla nahin.
Lekin iss baare mein hamein ek doosray ke
ehsaasaat saaf saaf pata honay chaahye, Iris.
Ager tum Francine ke saath rishta rakhna chaahti ho,
toh mujhe masla nahin hai. Tum meri hifaazat ki fiker mat kero.
Mai aik bara aadmi hoon
aur apne ehsaasaat ka khayal rakh sakta hoon.
Toh aap ne... unka yaqeen ker liya?
Uss ne apni zindagi mein buray kaam kiye hain,
lekin iss baare mein woh jhoot nahin bolay gi.
Abbu, woh pata nahin kahan se aagayi hain
aur apni maut ke bare mein uss ne tab bataya
jab maine uss se kaha ke mujhse door rahay.
Dekho...woh Central City mujhse milne nahin aayi.
woh sirf tumharay liye aayi.
Main bas tumhain sab batana chaahta hoon
Taakay tum apna faisla khud ker sako.
Matlab woh hai toh tumhaari maa hee.
Tum jo bhi faisla karo, yeh yaad rakhna,
Main tumhaare saath hoon.
Jaanti hoon.
Ruko main andaaza lagaaun,
tumhari gaari kharaab nahin hai.
Main apne kahay per sharminda hoon, maafi maangne aayi hoon.
Koi baat nahin. Maafi qabool ki.
Dekho, hamein waaqayi tumhari madad chaahye
Professor Stein ko bachaane ke liye.
Itni zarooratmand ho, huh?
Haan.
Mera shohar... Ronnie,
Professor stein ka daayaan haath hua kerta tha
Particle Accelerator banaane mein bhi unki madad ki thi,
aur usske phatnay se woh bhi asarandaaz hua tha
lekin ussi se ussko mauqa mila
dunya ko apni asal qaabiliyat dikhaane ka.
Aur woh iss sheher ko bachaatay huay khud marr gaya.
Ruko, yeh wohi tha jo Black Hole mein urh gaya tha?
Wohi tha?
Woh aik hero tha.
Tum bhi bann sakte ho.
Mujhe kabhi hero nahi banna tha.
Main sirf college jaana chaahta tha,
lekin itnay paise nahin thay.
Football khail ker bhi ja sakta tha, lekin woh bhi mujh se chheen liya gaya.
Jaanti hoon.
Dekho, mujhe pata hai Particle Accelerator ne tum se kuch chheen liya.
Lekin badlay mein uss ne tumhein kuch diya bhi hai,
jo ke aur bhi shaandaar hai,
aik bohat bari cheez ka hissa bannay ka mauqa,
aisi team ka hissa jo logon ki hifaazat kerti hai
taake unke saath bhi tumhara waala haadsa na ho.
Mujhe yaqeen hai tum aik hero bano gay.
Whoa, ruk jao.
Mujhe tumhari talaash thi, Dr. Snow.
Hey, dekho yaar, hum...
Tum ne kiya mere saath yeh!
Lekin tum ne isska toh waada nahi kiya tha na?
Bolo?
Chalo!
Kidher?
S.T.A.R. Labs.
Caitlin.
- Kya huwa hai? - Yahan aao.
Oh, acha hai, tum yahin ho.
Yeh cheez kuch 30 minute pehlay khatam hogayi.
Unka darja e hararat 142 degree hai aur taizi se barh bhi raha hai
Yeh tap rahay hain.
Hamein koi thandak dene waali cheez chaahiye
usske liye bohat dair hochuki hai.
Main karnay ke liye tayyar hoon.
Main unke saath merge karoon ga.
Tum ne kaha tha yeh mera mauqa hai
kuch bara kernay ka,
logon ki madad kernay ka. Mujhe yeh kerna hai
Pakki baat hai?
Aik baar merge hogaye toh peechhay nahi hatt sakte.
Aur tum ne kaha mai urh sakoon ga, haina?
- Bilkul. - Acha.
Kya karoon abb?
Mukhtasirann, yeh:
Professor Stein?
Kya?
- Professor Stein? - Clarissa, 5 minute aur.
Nahin, Professor, aapko uthna hoga.
Jax aaya hai.
- Haan. - Kya?
- Jax aaya hai. - Kya?
- Mujhe pakro. - Jax?
Haan.
Yeh raha.
Tum laut aaye, Jefferson, shukriya.
Jaise mera coach hamesha kehtay thay,
Apne baare mein nahin team ke baare mein socho
Toh yeh kaise kaam karay ga?
Tumhain sirf unhein haath lagaana hai.
Phir kya hoga?
Tum Firestorm bann jao gay.
Acha.
Jax?
Kya Professor Stein...
Mujhe kaise pata chalega?
Hello, Jefferson.
Abb samajh gaye.
Oh, toh Grey mera copilot hoga.
Tumhain iss faiday ke baare mein kisi ne nahin bataaya?
Toh hum test spin ke liye kab ja sakte hain?
Abhi kaisa rahe ga?
Lagta hai Hewitt re-charge ker raha hai
Central City High School ke football stadium mein.
Ruko, wahin mai zakhmi hua tha.
Cisco, bijli bandd kar dou
Taake usay aur energy na mil sake.
Kar raha hoon. Tayaar raho.
Hewitt! Tumhein rukna hoga!
Tum yeh nahin ho!
Stein? Tum ne mere bajaaye ussay muntakhib kiya?
Usski jagha mujhe hona chaahiye tha!
Firestorm Matrix ka mustahiq main hoon!
Chalo, abhi!
Pursukoon hojao, Jefferson, dehaan do.
Apna qudrati jismani tandrusti istemaal kar ke qaabu karo
Hey, theek ho?
Quarterback tha main. Zakhm khaana jaanta hoon.
Hey doston, bijli roknay se farq nahin para.
Lagta hai hum usay jitna ghussa dilaaen gay, woh utna mazboot hoga.
Yehi tou, uh,
controlled fusion aalaat ki tarhan hai.
Tokamak?
Haan, bilkul
aur jitna taaqatwar yeh hotay jaaen gay,
utnay hee ghair mustehkam bhi.
Barry, ussay ghussa dilaao taake isska fuse hee urh jaaye.
Chotay se pakram pakraayi ke khel ke mood mein ho?
Chalo.
Okay.
Hey, Hewitt, idhar!
Dr. Hewitt ko page ker raha hoon.
Yaar, tum iss mein achay nahin ho.
Kya tumhain thora madad chaahiye, Doctor?
Chalo, Hewitt, apna behtareen game dekhai!
Abb.
Bas itna hee dumm tha, Hewitt?
Yaar, issi liye tum se cut nahin ban paaya
iss tarhaan toh tum larrtay ho.
Pehli dafa hee itna acha ker dikhaya tum ne.
Haan, mujhe train kernay ke liye aik coach hua kerta tha.
Haina, Grey?
Meray shuruaati shak o shubay ke bawajood,
mujhe lagta hai hum aik kaafi achi team hain.
Khushaamdeed, Firestorm.
Hi.
Aane ka shkriya.
Tumhain andaza nahin yeh meray liye kitni bari baat hai.
Meray abba ne bataya aap beemaar hain.
Mujhe yaqeen nahin aaraha tha pehlay,
Toh maine thora pata lagaya.
Aur pata chala aap sach keh rahi theen.
Main itni sangeen baat ke baare mein kabhi jhoot nahi bolti.
Waaqayi?
Kyunke main soch rahi thi aapko aik aur mauqa denay ka.
Aapki beemari ka sunnay ke baad.
Lekin aap abb bhi jhoot bol rahi hain, baatein chhupa rahi hain.
Mai aik tehqeeqaati reporter hoon, Francine.
Jo cheezain loag chhupaate hain mai unn ka parda faash hoon,
jaise ke aik beta hona.
Iris...
Jo ke aapkay Central City chornay ke 8 mahinay baad paida hua.
Mujhe samjhaane dou.
Usska baap kaun hai, Francine?
Kya meray abbu hain?
Kya mera aik bhai hai, matlab?
Ruko, pata hai kya, main jaanna hee nahi chaahti
Matlab, mujhe kaise pata chalega aap sach bol rahi hain
ya phir yeh bhi aapkay doosray jhoot mein se aik hai
Mai chaahti hoon aap chali jaein.
Mujhse aur mere baap se duur rahain.
Ager unhein pata chala ke shayad unnka beta hai
jo yeh bhi nahin jaanta ke uska asli baap kaun hai, woh toot jaaen gay.
Bas...
Hamein akela chhor dain.
Iris, Iris...
Aur Hewitt saahab kaise hain?
Lagta hai tawanaai ke aakhri burst ne kaafi buri tarhan jala diya hai ussay.
Hamara Tokamak's kaala hogaya hai.
Haan, hum ussay pipeline mein mehfooz rakhein gay
jab tak woh apna munh band rakhne ka faisla nahin kar leta.
Toh tum Clarissa se milo gay?
Hum teen din mein Pittsburgh mein mil rahe hain.
Pittsburgh kyun?
Meray aik saathi ne Ronald aur mujhe train
kernay mein bohat ehem kirdaar ada kiya tha.
Woh khushi se raazi hogayi hai hamari bhi madad kernay ke liye.
Woh kaise hamari madad karay gi?
Hamairi salaahiyaton ke kaafi aise pehlu bhi hain
jo hum sahi tarhan se haasil nahi ker paaye.
Umeed hai ke abb hum poori tarhan se apni qabiliyat pehchaan sakein gay.
Oh, meri aziz Dr. Snow.
Ronald hamein chor ker toh chala gaya,
per hum usay kabhi bhoolein gay nahin.
Jis se yaad aaya...
Yeh Ronnie ka tha.
Woh hamesha iski madad se ghar waapis aata tha.
Main chahti hoon ke issay tum rakh lo.
Shukriya.
Pata hai, yeh poori cheez ajeeb si hai,
kisi ka 50 fisad hissa hona.
Haan, lekin hero toh tum pooray ho.
Maine splicer mein kuch tabdeeli kari hai
taake iss baar merging aasaan ho.
Shukriya
Ager main jaate huay choti si salah doon tou.
Cisco, mujhe maalom hai tum daray huay ho,
Lekin yeh tumhari salaahiyat aik naimat hai, zehmat nahin.
Ghaib ke baare mein thora ghabraya hua hona aik qudrati baat hai,
Jefferson ko dekho.
Uss ne yaqeen rakha aur usski zindagi achay ke liye badal gayi
Woh cheez jo tumhein sab se alag banaati hai
wohi tumhein sub se khaas bhi banaati hai.
Batana apne doston ko.
Aur abb waqt hai sarak per nikalne ka...
balke, aasmaan per.
Tayyar ho, Jefferson?
- Theek hai. - Phir miltay hain.
Haan.
Yeh bohat barha aitmaad ka qadam us bachay ne uthaya Dr Stein ke opar.
Haan, tha tou.
Is mein kahein tumharay liye bhi sabaq tha.
Cheezain hamesha waisay nahin dekhai deti jaisi hoti hain.
Hamaray khauf hamaray saath chalsaazi karsaktay hain.
Hamaray liye mushkil bana detay hain tareeqay ko badalna.
Agay barhnay se darr lagnay lagta hai.
Lekin amooman, hamaray khauf ke peechay chupay hotay hain...
hamaray dosray mauqay jo qaabza hojanay ka intezaat kartay hain.
Doosray mauqay.... zindagi jeenay ka.
Azmat ka.
Khaandaan ka.
Mohbbat ka.
Aur yeh mauqay roz roz nahin aatay.
Tou isliye jab woh aaein tou hamein bahaadur hona chahiye.
Isko azmaaein aur faurun lain jab mumkin ho.
Zoom tumhain murda dekhna chaahta hai.
Oh meray khuda yeh tou asal mein hai.
Oye usay neechay pheko.
Apnay haath opar karo.
Tum kaun ho?